Uvodna informacija za roditelje

Povjerenstvo za upis djece u dječje vrtiće objavilo je u utorak, 18. lipnja 2019. godine, Prijedlog liste reda prvenstva za upis djece u dječje vrtiće u pedagoškoj godini 2019./2020. na području grada Pule, kao i Odluku o odbijanju prijava za upis u toj pedagoškoj godini.

Prijedlog liste za vrtić i za jaslice donesen je radi bolje preglednosti prema bodovima i prema abecednom redu.

Prijedlog liste reda prvenstva upisa i Odluka o odbijanju prijava za upis u dječje vrtiće u pedagoškoj godini 2019./2020. objavljeni su na oglasnim pločama dječjih vrtića i na službenim web stranicama Grada Pule ([www.pula.hr](http://www.pula.hr)) te službenim stranicama DV Pula ([www.dvpula.hr](file:///C%3A%5CDocuments%20and%20Settings%5Crocnik%5CLocal%20Settings%5CTemp%5CnotesFCBCEE%5Cwww.dvpula.hr)), DV Mali svijet ([www.dvmalisvijet.hr](http://www.dvmalisvijet.hr)) i DV-SI Rin Tin Tin Pula-Pola ([www.rintintin.hr](file:///C%3A%5CDocuments%20and%20Settings%5Crocnik%5CLocal%20Settings%5CTemp%5CnotesFCBCEE%5Cwww.rintintin.hr)).

Prigovore na Prijedlog liste reda prvenstva roditelji odnosno staratelji mogu podnijeti u pismenom obliku unutar 5 dana od objave, zaključno sa ponedjeljkom, 24. lipnja 2019. godine.

Prigovori se predaju u pisarnici Grada Pule, Stara tržnica 1, Pula, u uredovno radno vrijeme: ponedjeljkom, utorkom, četvrtkom i petkom od 8.00 do 14.30 sati te srijedom od 11.30 do 15.30 sati ili na e-mail pisarnice: pisarnica@pula.hr.

Nakon isteka roka za prigovore i donošenje odluka po prigovorima, Povjerenstvo za upis djece u dječje vrtiće utvrdit će konačnu Listu reda prvenstva upisa u dječji vrtić prema skupinama.

Uvid u navedene Odluke moguće je samo uz Internet šifru koju su roditelji zajedno sa uputom o korištenju dobili na Potvrdi za prijem dokumentacije. Na taj način osigurali smo ograničen pristup koji ne ugrožava transparentnost, pravednost jedinstvenih upisa u Gradu Puli, a zbog podataka djece koje sadrži, štiti njihovu privatnost. Stranke u postupku, odnosno svi roditelji koji su dostavili dokumentaciju mogu na taj način imati uvid u Odluke i prateće liste i ukoliko to smatraju potrebnim, dostaviti prigovor.

Upute za pristup rezultatima upisa putem web servisa:

Otvoriti web stranicu servisa <http://evrtic.pula.hr/RezultatiUpisa.aspx>

Poveznica za pristupanje web servisu dostupna je i na službenim stranicama [www.pula.hr](http://www.pula.hr) , [www.dvpula.hr](http://www.dvpula.hr), [www.dvmalisvijet.hr](http://www.dvmalisvijet.hr) i [www.rintintin.hr](http://www.rintintin.hr) .

U polje „Šifra“ unijeti znakove ispisane na polju „Internet šifra“ koje se nalazi ispod rednog broja potvrde.

Nakon unosa znakova u polje „Šifra“ kliknuti na polje „Potvrdi“.

Potvrdom valjane zaporke, prikazati će se datoteke s rezultatima upisa.

Svaku prikazanu datoteku možete preuzeti.

[Rezultati upisa](http://evrtic.pula.hr/RezultatiUpisa.aspx)